Йыйылышта Бөтә донъя башҡорттары ҡоролтайының Башҡарма комитеты рәйесе урынбаҫары, Йәштәр ҡоро рәйесе Фәнзил Әхмәтшин дә ҡатнашты. Үҙенең сығышында ошо эштә әүҙем ҡатнашҡан ауыл активына рәхмәт белдерҙе. Ул артабан да ауылды харамдан азат итергә саҡырҙы. “Был эш ауылды ошо йәмһеҙ һәм иләмһеҙ, үтә зыянлы ғәмәлдән тулыһынса таҙартып бөткәнсе дауам итергә тейеш” – тине сығыш яһаусы.